《寄陈安平掌教 其一》
明代·周用

驱车出东门，仙客别行岐。索我龙门宝，系我冰蚕丝。

宝有云霞象，远大以相期。丝积日月工，丈疋勉自治。

命屯宜少忍，道合自有时。语壮良多激，意重不敢辞。

可以报知己，奉之千岁龟。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。